**Приложение № 1 към чл. 14, ал. 1, т. 1**

*към НАРЕДБА за изискванията към категоризираните места за настаняване и заведения за хранене и развлечения, за реда за определяне на категория, както и за условията и реда за регистриране на стаи за гости и апартаменти за гости*

**Места за настаняване клас „А“ – хотели, мотели, апартаментни туристически комплекси, вилни селища, туристически селища и вили**

Глава първа

**ХОТЕЛИ**

Раздел І

**ХОТЕЛИ КАТЕГОРИЯ „ЕДНА ЗВЕЗДА“**

17. **"Хотел"** е сграда или функционално свързани сгради с минимум 15 стаи за настаняване, в която се предлагат основни и допълнителни туристически услуги, свързани с пребиваването на туристите. За хотели, изградени преди 1 юни 2003 г., и за хотели в населени места или в части от тях с историческо, археологическо, етнографско или архитектурно значение се допуска броят на стаите да е по-малък с 20 на сто. Хотелът разполага поне с едно заведение за хранене и развлечения.

**В общината се категоризират: хотел категория "една звезда" и "две звезди", и прилежащите към тях заведения за хранене и развлечения (*с допустима разлика от една звезда)***

В Министерство на туризма се категоризират :хотели - категория "три звезди", "четири звезди" и "пет звезди", и прилежащите към тях заведения за хранене и развлечения **.**

**І.1. Изисквания към изграждането на хотели категория „една звезда“**

|  |  |  |  |  |  |
| --- | --- | --- | --- | --- | --- |
| № по ред | Изисквания за категория „една звезда“ | Видове хотели  според териториалното им разположение | | | |
| морски | планински | градски | извънградски |
| 1 | 2 | 3 | 4 | 5 | 6 |
| І. | Фасада с ненарушена цялост | да | да | да | да |
| ІІ. | Входове и подходи |  |  |  |  |
| 1. | Главен вход: „Достъпен вход“1, който може да се използва самостоятелно от всички хора, като се отчитат и специфичните нужди на хората с намалена подвижност, в т. ч. на хората с увреждания  1„Достъпен вход“ е входът съобразно наредбата по чл. 53, ал. 3 от Закона за хората с увреждания (ДВ, бр. 105 от 2018 г.) | да | да | да | да |
| III. | Паркинги и гаражи  *Забележка.* Изискванията за места за паркиране и гариране да са съобразени с разпоредбите на Закона за устройство на територията |  |  |  |  |
| IV. | Стълбища | да | да | да | да |
| 1. | Стълбище за хотелски гости | да | да | да | да |
| V. | Коридори в хотелския блок  *Забележка.* Минималната широчина да е съобразена с изискванията, свързани с проектирането съгласно Закона за устройство на територията (ДВ, бр. 1 от 2001 г.) и актовете по прилагането му. |  |  |  |  |
| VІ. | Хотелска стая: | да | да | да | да |
| 1. | Единична стая |  |  |  |  |
| 2. | Двойна стая |  |  |  |  |
|  | *Забележка.* Светлата височина на стаите да е съобразена с изискванията, свързани с проектирането съгласно Закона за устройство на територията (ДВ, бр. 1 от 2001 г.) и актовете по прилагането му |  |  |  |  |
| 3. | Санитарен възел (баня и тоалетна) | да | да | да | да |
| 4. | Антре, вкл. вграден гардероб или друго алтернативно решение, изпълняващо същото предназначение | да | да | да | да |
| 5. | Обезопасен балкон  *Забележка.* Размерите на обезопасения балкон да са съобразени с изискванията, свързани с проектирането съгласно Закона за устройство на територията (ДВ, бр. 1 от 2001 г.) и актовете по прилагането му. | да | не | не | не |
| VІI. | Камериерски помещения | да | да | да | да |
| VIII. | Приемен блок |  |  |  |  |
| 1. | Рецепция | да | да | да | да |
| 1.1. | Плот и работни места | да | да | да | да |
| 2. | Тоалетна с преддверие за хотелски гости, в т. ч. и оборудвана една тоалетна клетка за хора с намалена подвижност съобразно наредбата по чл. 53, ал. 3 от Закона за хората с увреждания (ДВ, бр. 105 от 2018 г.) | да | да | да | да |
| IХ. | Инсталации |  |  |  |  |
| 1. | Отоплителна инсталация | да (за целогодишни обекти) | да | да | да |
| 2. | Телефонна инсталация с единен вътрешен телефонен номер 9 за връзка с рецепция  Телевизионна или сателитна | да | да | да | да |
| 3. | Принудителна смукателна вентилация в санитарния възел | да | да | да | да |
| Х. | Прилежащи заведения за хранене и развлечения | 1 бр. | 1 бр. | 1 бр. | 1 бр. |

**І.2. Изисквания към обзавеждането и оборудването на хотели категория „една звезда“**

|  |  |  |  |  |  |
| --- | --- | --- | --- | --- | --- |
| № по ред | Изисквания за категория „една звезда“ | Видове хотели  според териториалното им разположение | | | |
| морски | планински | градски | извънградски |
| 1 | 2 | 3 | 4 | 5 | 6 |
| І. | Фасада |  |  |  |  |
| 1. | Светлинно-рекламен надпис | да | да | да | да |
| ІІ. | Приемен блок |  |  |  |  |
| 1. | Фоайе: |  |  |  |  |
| 1.1. | Автомат за почистване на обувки или при поискване от гостите да се предоставят продукти за боядисване и лъскане на обувки\* | не | да | да | да |
| 1.2. | Четка за почистване на пясък\* | да | не | не | не |
| 1.3. | Универсална инвалидна количка\* | да | да | да | да |
| 2. | Рецепция с плот за обслужване: | да | да | да | да |
| 2.1. | Място за обслужване на хора с намалена подвижност\* | да | да | да | да |
| 2.2. | Телефони | да | да | да | да |
| 2.3. | Информационно табло или друго технологично решение за снежната покривка\* | не | да | да, ако са планински | да, ако са планински |
| 2.4. | Информационно табло или друго технологично решение за температурата на въздуха и водата\* | да | не | да, ако са морски | да, ако са морски |
| 2.5. | План-схема на обекта\* | да | да | да | да |
| 2.6. | Аптечка | да | да | да | да |
| 2.7. | Компютър | да | да | да | да |
| ІІІ. | Коридори |  |  |  |  |
| 1. | Указателни табели за разположението на стаите на етажа\* | да | да | да | да |
| ІV. | Хотелска стая |  |  |  |  |
| 1. | Антре: |  |  |  |  |
| 1.1. | Гардероб или друго алтернативно решение, изпълняващо същото предназначение – допуска се да бъде в стаята | да | да | да | да |
| 1.1.1. | Закачалки за дрехи\* | да | да | да | да |
| 2. | Помещение за нощуване: |  |  |  |  |
| 2.1. | Единична стая:  единично легло  Двойна стая:  2 бр. единични легла или  1 бр. двойно легло  Леглата са с матраци | да | да | да | да |
| 2.2. | Нощно шкафче или друго алтернативно решение за поставяне на вещи за всяко легло\* | да | да | да | да |
| 2.3. | Бебешко/детско креватче – при поискване\* | да | да | да | да |
| 2.4. | Масичка (писалище) с подходящо осветление, огледало, стол или табуретка\* | да | да | да | да |
| 2.5. | Телевизионна система с приемник | да | да | да | да |
| 2.6. | Нощна лампа или друг тип осветление\* | да | да | да | да |
| 2.7. | Кош за отпадъчна хартия\* | да | да | да | да |
| 2.8. | Възможност за затъмняване на стаята (напр. плътни завеси)\* | да | да | да | да |
| 3. | Санитарен възел: | да | да | да | да |
| 3.1. | Мивка със стенно огледало; кош за отпадъци от негорим материал с капак | да | да | да | да |
| 3.2. | Поставка за тоалетни принадлежности\* | да | да | да | да |
| 3.3. | Душ | да | да | да | да |
| 3.4. | Хавлиени кърпи – 2 бр. на легло\* | да | да | да | да |
| 3.5. | Чаши за вода\* | да | да | да | да |
| 3.6. | Козметика – пакетирани или течни сапуни, шампоани\* | да | да | да | да |
| V. | Камериерски помещения |  |  |  |  |
| 1. | Машини, съоръжения и консумативи за почистване; камериерски колички; стелажи за чисто и мръсно бельо; стелаж за консумативи\* | да | да | да | да |

**І.3. Изисквания към обслужването на хотели категория „една звезда“**

|  |  |
| --- | --- |
| № по ред | Изисквания за хотели с категория „една звезда“ |
| 1 | 2 |
| I. | Безопасност и сигурност |
| 1. | Осигурена безопасност и сигурност на туристите (осигурява се чрез технически средства) |
| IІ. | Подмяна на спално бельо и кърпи |
| 1. | На три дни |
| 2. | При напускане на госта |
| 3. | Постоянно обслужване на рецепция, в т. ч. 24 часа достъп по телефона  или  Временно обслужване на рецепция (рецепцията е отворена 14 часа и с 24 часа достъп по телефона от вътрешни и външни линии и телефонен номер за спешни случаи)  *Забележка.* Наличие на система за самостоятелно настаняване (за периода, когато рецепцията е затворена) – осигурен достъп на госта до обекта за получаване на ключа от стаята, поставен в сейф/кутия с код. Индивидуалният код за влизане в сградата и от сейфа е получен при потвърждаване на резервацията.  При напускане на госта има кутия за ключове във фоайето, където се връщат ключовете. |
| 4. | Обслужване на гостите на хотела с единен вътрешен телефонен номер 9 за връзка с рецепцията. |
| ІII. | Всекидневно почистване и дезинфекциране на стаите и на санитарния възел |

**І.4. Изисквания към предоставяните услуги на хотели категория „една звезда“**

|  |  |  |  |  |  |
| --- | --- | --- | --- | --- | --- |
| № по  ред | Изисквания за категория „една звезда“ | Видове хотели  според териториалното им разположение | | | |
| морски | планински | градски | извънградски |
| 1 | 2 | 3 | 4 | 5 | 6 |
| 1. | Даване на информация за:  а. Автентичността на местността (история на дестинацията).  б. Местните туристически атракции.  в. Пътническа информация: телефонни номера, работно време, работни дни на:  – Обществен транспорт (летища, автобуси, таксита, гари);  – Съоръжения за коли (коли под наем, денонощни бензиностанции, гаражи).  г. Информация за сигурността на госта: телефонни номера на посолства, консулства, аптеки, лекари | да | да | да | да |
| 2. | Телефонни услуги | да | да | да | да |
| 3. | Съхраняване на ценности и документи\* | да | да | да | да |
| 4. | Поръчка на такси | да | да | да | да |
| 5. | Осигуряване оказването на медицинска помощ | да | да | да | да |
| 6. | Осигуряване на безплатно ползване на тоалетните в обекта | да | да | да | да |

**І.5. Изисквания за професионална и езикова квалификация на персонала на хотели категория „една звезда“**

|  |  |
| --- | --- |
| № по ред | Изисквания за хотели с категория „една звезда“ |
| 1 | 2 |
| 1. | Управител |
| 1.1. | Средно образование |

Със символ „\*“ са отбелязани изискванията, за които се допускат предписания.

**ЗАКОН ЗА ТУРИЗМА**

**Чл. 114.** Лицата, извършващи хотелиерство и/или ресторантьорство в туристически обекти по чл. 3, ал. 2, т. 1, 2 и 3, са длъжни да:

1. предоставят туристически услуги в категоризиран или регистриран туристически обект или в обект, на който е издадено временно удостоверение за открита процедура по категоризиране;

2. предоставят туристически услуги в туристически обект, който отговаря на изискванията за определената му категория съгласно наредбата по чл. 121, ал. 5;

3. поставят в близост до входа на туристическия обект табелата по чл. 132, ал. 1 и следната информация:

а) фирмата, седалището и адреса на управление на търговеца;

б) работното време на туристическия обект - за заведенията за хранене и развлечения;

в) имената на управителя на обекта с телефон за контакт.

**Чл. 115.** Лицата, извършващи хотелиерство, са длъжни да:

1. обявяват цените на нощувките и на другите предлагани от тях услуги чрез ценоразпис, поставен на видно за потребителите място в близост до рецепцията;

2. обявяват цените така, че те да бъдат лесно разбираеми, да са четливо изписани и да не въвеждат потребителите в заблуждение;

3. обявяват цените задължително в левове, а при необходимост и в друга валута, при спазване изискванията на чл. 3, ал. 4;

4. спазват българското законодателство, уреждащо престоя на туристи на територията на Република България.

**Чл. 115а.** Информацията по чл. 114, т. 3 и чл. 115, т. 1 - 3 се предоставя на български и на английски език.